**ПЛАН - ПРОГРАМА**

 **ЗА РАЗВИТИЕ НА ЧИТАЛИЩНАТА ДЕЙНОСТ В**

 **НАРОДНО ЧИТАЛИЩЕ „ПРОСВЕТА 1934 „ гр.КАОЛИНОВО ЗА 2020 г.**

**І. ВЪВЕДЕНИЕ:**

Настоящата Програма е разработена в изпълнение на чл.26а от Закона за народните

читалища, съгласно представените предложения от председателя на Народно

читалище „Просвета 1934 „ гр.Каолиново за дейността му през 2020 г.

Съгласно чл.2 от ЗНЧ, читалищата са юридически лица с нестопанска цел. Те са

традиционни самоуправляващи се български културно–просветни институции в

населените места.

Програмата има за цел утвърждаване на читалището като стабилен фактор за развитие

на културата в гр. Каолиново. Читалището е носител на

българския дух и култура през вековете и носи в себе си нематериалното културно

наследство, традиции, образование, възпитание и благотворителност, които са в

основата на дейността му в полза на обществото. Основна задача на НЧ „Просвета 1934 „ е да откликва на нуждите на местното население, да участват активно в обществения живот и да бъде притегателен културно-образователен и информационен център.

**II. СТРАТЕГИЧЕСКИ ЦЕЛИ И ПРИОРИТЕТИ**

**Цел:**

**Утвърждаване на читалището в гр.Каолиново като културно-просветно**

**средище с активни културни, информационни, социални и граждански функции.**

**Приоритети:**

***1. Насърчаване и подкрепа на читалището за осъществяване***

***на основните дейности и приложението на съвременни форми на работа,***

***придаващи съвременна визия на читалищната дейност.***

- Запазване и разпространение на българските традиции и обичаи, песни и танци.

- Съхраняване и развитие на любителското художествено творчество и

завоюваните позиции за работа с различни възрастови групи и привличане на млади

хора като важен фактор за насърчаване на социалната промяна.

- Представяне на привлекателни форми за опознаване на миналото, традициите

и културните постижения.

**2. *Разширяване обхвата на дейността на читалището в гр.Каолиново.***

- Превръщане на читалището в общодостъпен център за библиотечно и

информационно осигуряване чрез ускорено навлизане на информационните

технологии.

- Формиране на читалището като място за общуване и контакти, дарителски

акции, културна и социална интеграция, включително и на хора в риск, неравностойно

положение, етнически общности и др.

- Засилване ролята и участието на читалищeто в местното самоуправление и

формирането на активно гражданство.

- Укрепване на читалищната дейност в сътрудничество и партньорство с

общината, с образователните институции, с представители на бизнеса и

НПО за реализиране на съвместни програми и проекти.

**3.*Развитие и поддържане на читалищната материално-техническа база:.***

- Чрез собствени приходи.

- Чрез кандидатстване и реализиране на проекти.

**III.ОСНОВНИ ДЕЙНОСТИ.**

1.***Библиотечна дейност.***

Библиотечната дейност е една от основните функции на читалището. В библиотеката се

събират, обработват, организират, съхраняват и предоставят за обществено ползване

библиотечни и информационни услуги за населението. Те осигуряват свободен достъп

за своите читатели, като библиотекаря работи и за привличане на нови читатели

сред младите хора, за създаване на трайни навици за четене и получаване на знания и

умения. В рамките на тези дейности с помощта на различни методи и форми на работа

(уреждане на кътове с литература, срещи с ученици, литературни четения и др.), се

създават условия за пълноценно използване на библиотечния фонд. С навлизането на

информационните технологии компютрите са все по-необходими в ежедневната работа.

Достъпът до информация, знания, комуникация и учене през целия живот се налага в

последно време с предоставянето на компютърни и интернет услуги.

Основните задачи и усилия са насочени към:

- превръщането на библиотеката към читалището в информационно-образователен център за хората от различни възрасти;

- попълване и обогатяване на библиотечните фондове с нови и интересни

заглавия от различни области на знанието;

- утвърждаване на библиотеката като обществен, информационен и културен

център, осигуряваща равен достъп за всички до многообразието на знания, идеи и

мнения.

2. ***Развитие на любителското художествено творчество***

В изграждането на художествената продукция и нейното осъществяване участват много

любители на различните видове изкуства – деца, младежи и възрастни, които според

своите предпочитания осмислят свободното си време и същевременно създават

културен продукт, който се представя в градски, общински, регионални събития. Художествените изяви на сцената са важна част при

формирането на културното пространство в обществото.

Важно място в културния живот заемат утвърдените културни традиции и обменът на

културни продукти и идеи. Ежегодните културни прояви и традиционни празници

спомагат за изява на постоянно действащите групи и индивидуални изпълнители, за

приемствеността между поколенията и обмяна на добри практики, тъй като те са

предназначени за всяка възрастова група и се проявяват във всички сфери на

изкуството.

3.***Културно-просветна дейност***

Читалището ежегодно организира изяви по различни поводи, чествания, годишнини от

местен и регионален характер. За реализирането на инициативите се търси подкрепата

на детски градини, училищните ръководства и местни организации, с които се работи

на добро ниво. Читалище „Просвета 1934 „ има традиции в работата си с децата, младите хора и възрастните и това ще продължи с цел разнообразяване на техния живот.

4.***Работа по проекти***

За да продължи да се развива културният живот , е необходимо

координирано сътрудничество с културните институти и използване възможността за

кандидатстване по различни програми с проекти за финансиране на дейностите им. С

тяхна помощ читалището ще допринесе за задоволяване на определени обществени

потребности. Това е възможност за читалище „Просвета 1934 „ гр. Каолиново да реализира своя цел чрез осигуряване на алтернативно финансиране

 Общината е партньор и винаги ще подпомага техните усилия в тази насока.

**5. *Дейности по програмата за 2020 г.***

I. **Библиотечна дейност**

1. Уреждане и поддържане на читалищните библиотеки.

2. Обогатяване на библиотечния фонд

3.Мероприятия за повишаване на читателския интерес – представяне на нови книги,

литературни четения, изложбени кътове с книги идр.

4.Предоставяне на компютърни и интернет услуги за населението.

II. **Художествена самодейност**

1.Развиване и подпомагане на дейността на съществуващите самодейни групи и клубове.

2.Участия във фестивали, конкурси, събори на общинско, регионално и

национално ниво

3.Съхраняване и популяризиране на местните популяризиране на местните

обичаи и традиции от българския фолклор.

4.Запознаване на подрастващото поколение с местните традиции и празнично-обредния

календар.

III. **Културни и образователни**

**мероприятия**

1.Организиране и провеждане

на мероприятия, свързани с общински и регионални празници.

2. Чествания на бележити дати и годишнини.

IV. **Поддръжка, ремонт и**

**модернизиране на МТБ**

1.Ремонтни дейности при възможност за кандидатстване по проекти.

V. **Разработване и реализиране**

**на проекти**

1.Участие в проекти на Министерството на културата и Европейски програми

VI. ***Материално-техническа база***

Материално-техническата база на читалищата включва сграден фонд (който е

общинска собственост), оборудването и обзавеждането на библиотеки, салони, зали и

други помещения. Основните задачи, по които ще се работи през 2020 г., са свързани

със създаване на по-добри условия за работа на персонала , потребителите и

самодейците.

7.***Финансиране***

Обезпечаването на дейностите през 2020 г. ще се осъществява чрез финансиране от:

- Държавната субсидия, разпределена съгласно изискванията на ЗНЧ;

- Общинско финансиране .

- Кандидатстване по проекти към Министерството на културата, европроекти и

програми:

- Други собствени източници (наеми на помещения и земеделски земи, други наеми, членски внос, дарения и др.)